Vestmannaeyingurinn Þórður Rafn Sigurðsson , skattakóngur Íslands árið 2015 , seldi á síðasta ári útgerðina Dala-Rafn ehf. til Ísfélags Vestmannaeyja , útgerðarfélags Guðbjargar M. Matthíasdóttur . Viðskiptin voru gerð í febrúar 2014 og samþykkt af Samkeppniseftirlitinu í mars það ár . Dala-Rafn gerði út togskipið Dala-Rafn VE 508 og aflaheimildir félagsins þá voru tæp 1.600 þorskígildistonn . Þórður Rafn var í byrjun árs 2014 valinn Eyjamaður ársins af fjölmiðlinum Eyjafréttum í Vestmannaeyjum . Í frétt Eyjafrétta frá þeim tíma segir að Þórður Rafn og eiginkona hans , Ingigerður R. Eymundsdóttir , hafi komið upp myndarlegu útgerðarsafni , ásamt því að reka farsæla útgerð í fjölda ára . „ Nú síðast keyptu hjónin mikið safn líkana Eyjabátanna sem Sigtryggur Helgason hafði safna saman þannig að safn þeirra hjóna er nú hið myndarlegasta , “ segir í fréttinni . Auglýsing Fjallað var um útgerðarsafn Þórðar Rafns í Morgunblaðinu árið 2006 . Fram kom að hann hafi það ár starfað við útgerð í tæp 32 ár . Lengst af var hann skipstjóri á Dala-Rafni , byrjaði að starfa sem skipstjóri 19 ára gamall , en Eyþór sonur hans tók við því starfi . „ Þórður Rafn lætur sér ekki nægja að stýra útgerð og skreppa á sjóinn þegar þannig vill til , heldur hefur hann komið upp vísi að sjóminjasafni eða öllu heldur tækjasafni en hann hefur safnað tækjum sem notuð voru í skipum á síðustu öld , “ segir í umfjöllun Morgunblaðsins frá 2006 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .